《水龙吟 代寿贾秋壑》
宋代·陈著

蓬莱风月神仙，却来平地为霖雨。乾坤清了，如今多是，退行一雨。

寸寸归心，轻轩娱侍，竹溪花圃。奈君王眷眷，苍生恋恋，那肯放、钱塘渡。

天也知公此意，问升平、要抽身去。把些夏潦，和些秋哨，轻轻缀住。

一转移来，元勋力量，他谁堪付。待汾阳、了却中书，别又商量出处。

作者简介：（一二一四～一二九七），字谦之，一字子微，号本堂，晚年号嵩溪遗耄，鄞县（今浙江宁波）人，寄籍奉化。理宗宝祐四年（一二五六）进士，调监饶州商税。景定元年（一二六○），为白鹭书院山长，知安福县。